text: Ældre kvinde indebrændt 
  28 april 2010 kl. 08.03
  En kvinde på 75 år er indebrændt på plejecenteret Kløvervej i Kolding.
  Sydøstjyllands Politi modtog tirsdag klokken. 23.46 anmeldelse om brand på plejecenteret.
  Branden opstod i en stuelejlighed, og det var nødvendigt at flytte 15 beboere til en nærliggende fløj på plejecenteret.
   
  Branden skyldes rygning i sengen.
   
  Efter ønske fra familien bliver kvindens navn ikke offentliggjort.
  